[αρχ]οντος νι[κ]αν[δ]ρου του κ[αλ]λιστρατου μηνος θεοξενιου βουλευοντων ποπλ[ιου] μεμμιου κριτολαου νικανορος του λυσιμαχου απεδοτο τω απολλωνι τω πυθιω ζωιλος ζωιλου και σωσικρατεια σωσινικου και δαμων και ζωιλος οι υιοι σωμα γυναικηον η ονομα επακτη επ ελευθερια τιμας αργυριου μναν τριων και ταν τιμαν απεχοντι πασαν καθως επιστευσε τω θεω ταν ωναν εφ ωτε ελευθεραν ειμεν και ανεπαφον απο παντων τον παντα χρονον μ[ηδ]ενι μηδεν προσηκουσα κατα μηδενα τροπον. ει δε τις εφαπτοιτο επακτης επι καταδουλισμω [βεβαι]ον παρεχετω τω θεω ταν ωναν οι τε αποδομενοι και ο βεβαιωτηρ. ομοιως δε και ο παρατυχων εξουσιαν εχετω συλεων εν ελευθερ[ιαν] αζαμιος ων και ανυποδικος πασας δικας και ζαμιας. καθεστακα δε και βεβαιωτηρα κατα τον νομον τον υιον δαμωνα ζωιλου. οισ[ει] δε τοις θρεψαντοις κατα μηνα διναρια δυο. δαμωνι παιδιον ενιαυσ[ιον -------] [προσ]βαλουσα τα τροφεια. τιθεμεθα την ωνην εις το δημοσιον τευχος δια του γραμματεως αντιοχου του εις τα δημοσια της πολεως γραμματα την δε εγχαρα[ξαντες] εις το θεατρον. μαρτυρες οι τε ιερεις του απολλων[ος πο]πλιος [με]μμ[ιος κριτο]λα[ος] μελισσιων λαιαδα και ιδιωται επινικος νικοστρατου διονυσιος ερμογενους φιλινος φιλεινου. χιρ ζωιλου του ζωιλου. γεγραφα τα προγεγραμμενα. εαν δε τι γεννηθη εξ αιματος δωσει αμειν. χιρ μνησιθεου του ανιγενους υπερ δαμωνα ζωιλου παροντος αυτου και ερωτησαντος με υπερ αυτου χερα γραψαι επει αυτος γραμματα ουκ ηδει. ομολογει δαμων ζωιλου γεγονεναι βεβαιωτηρ επι τας προγεγραμμενας αγαθη τυχηι ωνας.
Phokis — Delphi — ca. 90-100 AD
 ca. 90-100 AD